PRILOŽNE REČENICE (mjesna, vremenska, načinska)

**1. MJESNA REČENICA**

 zavisna glavna

Gdje se vjetrovi sudaraju prsima, prostiralo se moje mjesto pod suncem.

**(**Gdje se prostiralo moje mjesto pod suncem? Gdje se vjetrovi sudaraju prsima.)

glavna zavisna

Raslo je dovoljno sočne trave dokle je pogled dopirao.

(Dokle je raslo dovoljno sočne trave? Dokle je pogled dopirao.)

**MJESNA REČENICA** 🡪 rečenica u kojoj se zavisna surečenica odnosi prema glavnoj kao priložna oznaka mjesta (Kamo? Gdje? Dokle? Kuda?...)

**2. VREMENSKA REČENICA**

glavna surečenica zavisna surečenica

Postala je ravnateljica kad sam ja otišla na radio.

(Kada je postala ravnateljica? Kada sam ja otišla na radio.)

glavna surečenica zavisna surečenica

Bila sam učiteljica prije nego sam otišla na radio.

(Kada sam bila učiteljica? Prije nego sam otišla na radio.)

**VREMENSKA REČENICA** 🡪 rečenica u kojoj se zavisna surečenica odnosi prema glavnoj kao priložna oznaka vremena (Kada? Dokad? Otkad?)

**3. NAČINSKA REČENICA**

glavna zavisna surečenica

Skočila sam kao da me netko polio hladnom vodom.

(Kako / na koji način sam skočila? Kao da me netko polio hladnom vodom.)

**NAČINSKA REČENICA** 🡪 rečenica u kojoj se zavisna surečenica odnosi prema glavnoj kako priložna oznaka načina (Kako? Na koji način?)

**PISANJE ZAREZA**

- u mjesnim, vremenskim i načinskim rečenicama zarez pišemo ako je zavisna surečenica u inverziji, ako je umetnuta ili ako je više zavisnih surečenica u nizu

ZADATCI ZA VJEŽBU I PONAVLJANJE

- radna bilježnica 75. stranica 4. i 5. zadatak

- radna bilježnica 78. stranica 5. i 6. zadatak

- radna bilježnica 81. stranica 5. i 6. zadatak

Rješenja zadatak ćete fotografirati i poslati mi u privatnu poruku **do četvrtka (21. 5. 2020.)**